கேள்வி: ஆர். சாமாசாத்திரி - கண்டுபிடிப்பு பற்றி நீங்கள் என்ன அறிந்துள்ளீர்கள்?
பதில்: கீழைநாட்டுவியல் ஆராய்ச்சி நிறுவனம் மைசூர் கீழைநாட்டுவியல் நூலகமாக 1891 இல் நிறுவப்பட்டது. இது ஆயிரக்கணக்கான சமசுகிருதம் எழுத்தோலை கையெழுத்துப் பிரதிகளை வைத்திருந்தது. ஒரு நூலகராக, சாமாசாத்திரி இந்த உடையக்கூடிய கையெழுத்துப் பிரதிகளை அவற்றின் உள்ளடக்கங்களைத் தீர்மானிக்கவும் பட்டியலிடவும் தினமும் ஆய்வு செய்தார் 1905 ஆம் ஆண்டில், சாமாசாத்திரி கையெழுத்துப் பிரதிகளில் அர்த்தசாஸ்திரத்தைக் கண்டுபிடித்தார். இவர் 1909 இல் சமசுகிருத பதிப்பை படியெடுத்து, பதிப்பித்து வெளியிட்டார். மேலும், அதை ஆங்கிலத்திலும் மொழிபெயர்த்து, 1915 இல் வெளியிட்டார். கையெழுத்துப் பிரதி ஆரம்பகால கிரந்த எழுத்தில் இருந்தது. அர்த்தசாஸ்திரத்தின் பிற பிரதிகள் பின்னர் இந்தியாவின் பிற பகுதிகளில் கண்டுபிடிக்கப்பட்டன. தஞ்சாவூர் மாவட்டத்தைச் சேர்ந்த ஒரு பண்டிதர்' இந்த நூலகத்திடம் ஒப்படைத்த கையெழுத்துப் பிரதிகளில் இதுவும் ஒன்று. இந்தக் கண்டுபிடிப்பு வரை, அர்த்தசாஸ்திரம் தான்டின், பாணர், விஷ்ணுசர்மா, மல்லிநாதசூரி, மெகஸ்தெனஸ் மற்றும் பிறர் உள்ளிட்ட படைப்புகளில் குறிப்புகள் மூலம் மட்டுமே அறியப்பட்டது. இந்த கண்டுபிடிப்பு பண்டைய இந்திய அரசியல் ஆய்வு வரலாற்றில் ஒரு சகாப்தத்தை உருவாக்க்கிய நிகழ்வாகும். இது பண்டைய இந்தியாவின் கருத்தை மாற்றியது. மேலும் வரலாற்று ஆய்வுகளின் போக்கையும் மாற்றியது, குறிப்பாக இந்தியர்கள் நிர்வாகக் கலையை பண்டைக் கிரேக்கம் கற்றுக்கொண்டார்கள் என்ற ஐரோப்பிய அறிஞர்களின் தவறான நம்பிக்கையை மாற்றியது. இந்த புத்தகம் பிரெஞ்சு, ஜெர்மன் மற்றும் பல மொழிகளில் மொழிபெயர்க்கப்பட்டது.